William Gilbert

William Gilbert (Colchester, 1544ko maiatzaren 24a - Londres, 1603ko azaroaren 30a) britainiar sendagile eta fisikaria izan zen.

Cambridgeko St. John´s Collegen egin zituen ikasketak. Elisabet erreginaren lehen sendagilea izan zen, eta Errege Sendagile Eskolako lehendakari izendatu zuten 1600ean. Urte horretan bertan, magnetismoari buruzko lehen ikerketa egin zuen: De magnete, magneticisque corporibus et de magno magnete tellure, Ingalaterran argitaratu zen fisikako lehen liburu garrantzitsua. Mundua iman handi bat balitz bezala deskribatu zuen. Elektrizitate estatikoa aurkitu zuen, anbarra eta bestelako gai batzuk igurtziz. Elektrizitate hitza asmatu zuen, anbarraren grekozko izenetik, elektronetik, eratorria.

 Erreferentziak 

Kategoria:Ingalaterrako medikuak
Kategoria:Erresuma Batuko fisikariak
Kategoria:Essex konderriko jendea
Kategoria:Londresen hildakoak
Kategoria:Izurri Beltzak hildakoak